གང་ལེགས་དང་། དེའི་གཡོན་དུ་རྡོ་རྗེ་
ཤུགས་ཀྱི་གཏོར་མ་ཡང་དབྱིབས་གོང་མཚུངས་ལ་ཁ་དོག་དམར་པོ་མེ་རིས་སྤྲས་པ་མཐར་སྲུང་མ་སྡེ་དྲུག་ལ་ཅོག་
ཟླུམ་དམར་པོ་དྲུག རང་གི་ཆོས་སྐྱོང་གི་གཏོར་མ་དང་ཆང་མ་འདྲེས་པའི་དཀར་གསུམ་སོགས་ཀྱིས་སྦྲུས་པའི་
གཞི་བདག་གཏོར་མ་ཡང་བཤམས། དེ་དག་གི་མདུན་དུ་གཏོར་མགྲོན་དང་ཚོགས་ཞིང་གི་མཆོད་པ་འབུལ་ཡུལ་
གྱི་གཡས་ནས་མགོ་བརྩམས་པའི་དྲི་དང་མེ་ཏོག་བདུག་སྤོས་མར་མེ་ཞལ་ཟས་འབྲས་བུ་རྣམས་ཚར་གཉིས་དང་།
321

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
དེའི་མདུན་དུ་བདག་བསྐྱེད་ཀྱི་མཆོད་པ་རང་གི་གཡས་ནས་མགོ་བརྩམས་པའི་ཆུ་བཞི་དང་དྲི་ཆབ་སོགས་གོང་
ལྟར་བཤམས། སྟན་གྱི་འོག་ཏུ་འབྲུ་དཀར་གྱི་གཡུང་དྲུང་ཆོས་འཁོར་དང་། རྩྭ་དུར་བ་རྩེ་མོ་དབུས་དང་རྩ་བ་ཕྱིར་
བསྟན་ཏེ་བཀྲམ། ནང་མཆོད། རྡོ་དྲིལ། ཌ་མ་རུ། བགྲང་ཕྲེང་སོགས་འདུ་བྱས་ལ་བསང་བདུག་ལེགས་པར་
གཏོང་། མཚམས་ལ་འདུག་པའི་ཕྱི་དྲོའི་ཆར་སྐྱབས་སེམས་མདོར་བསྡུས་སྔོན་དུ་བཏང་ལ། རང་ཉིད་སྐད་
ཅིག་གིས་ཁྲོ་བོའི་དབང་བོ་རྡོ་རྗེ་ཤུགས་སུ་གསལ་བར་གྱུར། གཞི་བདག་གཏོར་མ་སྤྱི་འགྲོ་ལྟར་
བསྡུས་ཏེ་སྒྲུབ་པ་ལ་བར་ཆད་མི་འབྱུང་བའི་འཕྲིན་ལས་བཅོལ། བགེགས་གཏོར་བཤམས་ལ། ཁྲོ་བོ་སྤྱན་འདྲེན་
སོགས་སྤྱི་ལྟར་དང་། གཏོར་མ། ཨོཾ་ཨཱཿཧཱུཾ་ཧོ་ཧཾ་ཀྵུཞེས་པས་བསངས། སྭ་བྷ་ཝས་སྦྱངས་ལ་སྤྱི་ལྟར་བྱིན་
གྱིས་བརླབས། ང་ཡིས་གནས་འདིར་བསྙེན་སྒྲུབ་ཟབ་མོ་བགྱིད། ། ཅེས་དང་བདེན་སྟོབས་ལ། ཁྱད་
པར་དུ་ཁྲོ་བོའི་དབང་བོ་རྡོ་རྗེ་ཤུགས་ཀྱི་བཀའ་བདེན་པ་དང་། བདེན་པ་ཆེན་པོའི་བྱིན་
གྱིས་བརླབས་པ་ལ་བརྟེན་ནས་བདག་གིས་བསྙེན་སྒྲུབ་ཟབ་མོ་བགྱིད་པ་ལ་བར་ཆད་རྩོམ་
པར་བྱེད་པའི་བགེགས་ཀྱི་ཚོགས་གང་ཡིན་པ་དེ་དག་ཐམས་ཅད། ཅེས་བསྒྱུར། གདོན་མི་
ཟའོ། ། ༀ་ཨཱཿཧཱུཾ་ཧྲཕཊ་དང་། སུམ་བྷ་ནི་བརྗོད་ལ་གུ་གུལ་བདུག ཡུངས་དཀར་གྱིས་བྲབ། རོལ་མོའི་
ཚམ་རྔམ་དང་བཅས་ཏེ་བགེགས་བསྐྲད། སྐད་ཅིག་གིས་སྟོང་བའི་ངང་ལས་ཧཱུཾ་ལས་བྱུང་བའི་འོག་
ཏུ་རྡོ་རྗེའི་ས་གཞི། ལོགས་སུ་རྡོ་རྗེའི་རྭ་བ། སྟེང་དུ་རྡོ་རྗེའི་གུར་དང་བླ་བྲེ་རྣམས་བར་
་མེ་
མཚམས་མེད་པར་དུམ་བུ་གཅིག་ཏུ་གྱུར་པའི་ཕྱི་རོལ་ཏུ་བསྐལ་པ་འཇིག་པའི་དུས་ཀྱི
ལྟ་བུའི་འོད་ཟེར་ཁ་དོག་སྣ་ལྔ་བས་བསྐོར་བར་གྱུར། ཅེས་སྲུང་འཁོར་བསྡུས་པ་བསྒོམ། མཚམས་
ཐོའི་རྩར་འབུལ་གཏོར་དཀར་པོ་དང་ཆུ་གཉིས་ཉེར་སྤྱོད་བཤམས་ལ་གོང་ལྟར་བསངས་སྦྱངས། སྟོང་བའི་
ངང་ལས་ཨོཾ་ལས་རིན་པོ་ཆེའི་སྣོད་དུ་ཨོཾ་འོད་དུ་ཞུ་བ་ལས་མཆོད་རྫས་དང་གཏོར་མ་
དྭངས་ཤིང་ཐོགས་པ་མེད་པ་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཿགྷཾ་ནས། ཤཔྟ་ཨཱཿ
ཨོཾ་ཨཱཿཧཱུཾ། ལན་གསུམ། ཐོ་བསངས་སྦྱངས། སྟོང་བའི་ངང་ལས་ཐོ་སྐད་ཅིག་གིས་རྒྱལ་པོ་ཆེན་པོ་
ភ្នំ
འཕགས་སྐྱེས་པོའི་སྐུར་བཞེངས་པར་གྱུར། རང་གི་ཐུགས་ཀའི་འོད་ཟེར་གྱིས་ཡེ་ཤེས་པ་
སྤྱན་དྲངས། ཛཿཧཱུཾ་བཾ་ཧོཿ གཉིས་སུ་མེད་པར་གྱུར། ལྷའི་ལྗགས་འོད་ཟེར་གྱིས་གཏོར་མའི་
322

དུས་འཁོར་བསྙེན་ཡིག་སོགས་བསྙེན་ཡིག་གི་སྐོར།
བཅུད་དྲངས་ཏེ་གསོལ་བར་གྱུར། ཨ་ཀཱ་རོ་ལན་གསུམ་གྱིས་གཏོར་མ་ཕུལ། ཨོྃ་མ་ཧཱ་རཱ་ཛ་
ས་པཱ་རི་ཝ་ར་ཨགྷཾ་སོགས་ཀྱིས་མཆོད། དཔའ་བོ་ཆེན་པོ་སྟོབས་པོ་ཆེ། ། ཁ་དོག་སྔོན་པོ་
རལ་གྲི་འཛིན། ། གྲུལ་བུམ་ཚོགས་ལ་དབང་བསྒྱུར་བ། ། འཕགས་སྐྱེས་པོ་ལ་ཕྱག་འཚལ་
བསྟོད། ། བདག་གི་དགེ་བའི་བྱ་བ་འདི། ། ཇི་སྲིད་ལེགས་པར་གྲུབ་ཀྱི་བར། ། ཕྱི་ནང་
འགལ་རྐྱེན་ཀུན་ཞི་ཞིང་། ། མཐུན་རྐྱེན་འགྲུབ་པའི་འཕྲིན་ལས་མཛོད། ། ཅེས་ལས་བཅོལ་ལ་
མཆོད་གཏོར་བསྡུ། མཚམས་ཀྱི་རིང་གཞི་བདག་གཏོར་མ་བསྔོ་བའི་ཚེ་རྒྱལ་ཆེན་ལ་ཡང་འབུལ་བའི་དམིགས་པ་
བྱེད་དགོས། ཐུན་གྱི་ཐོག་མ་དགུང་ཐུན་འདི་ནས་འཇུག་པའམ། ཕྱི་ཉིན་ཐོར་ཐུན་ནས་མགོ་བཙུགས་ཀྱང་ཆོག་
པས་ཕྱི་མ་ལྟར་ན་ནུབ་འདིར་བླ་མའི་རྣལ་འབྱོར་སོགས་དགེ་སྦྱོར་ཅི་རིགས་བྱ། ཐོར་ཐུན་ལ་འགྱུར་སྔགས། ངག་
བྱིན་རླབས། སྐྱབས་སེམས་བླ་མའི་རྣལ་འབྱོར་སྔོན་དུ་འགྲོ་བས་ལམ་ཡོངས་རྫོགས་ཀྱི་ཤར་སྒོམ་རྒྱས་བསྡུས་ཅི་
རིགས་ཡིད་འཁུལ་བའི་སྒོ་ནས་ཚེ་འདིའི་སྣང་ཤས་དང་། འཁོར་བའི་བདེ་འབྱོར་དོན་དུ་གཉེར་བའི་བློ་དང་།
རང་དོན་གཙོ་བོར་ཡིད་ལ་བྱེད་པ་རྣམས་འགོག་ཅི་ཐུབ་བྱས་ཏེ་ངེས་འབྱུང་གི་བསམ་པ་དང་། བྱང་ཆུབ་ཀྱི་
སེམས་བཅོས་མ་ཚུན་ཆད་གསལ་བཏབ་ནས། མཁའ་མཉམ་ཀྱི་སེམས་ཅན་ཐམས་ཅད་ཀྱི་དོན་དུ་ཟུང་འཇུག་
དུས་ཀྱི་འཁོར་ལོའི་གོ་འཕང་ཚེ་ཐུང་འདི་ལ་ཅི་ནས་ཀྱང་ཐོབ་པར་བྱ་བའི་ཕྱིར་དུ་ལམ་ཟབ་མོ་འདི་ཉིད་ཉམས་
ངས་པར་བྱའོ་སྙམ་པའི་ཀུན་སློང་ཁྱད་པར་ཅན་གྱི་ངང་ནས། མདུན་གྱི་ནམ་མཁར་རྩ་བརྒྱུད་ཀྱི་བླ་མ་
རྣམས་ཁྲོམ་ཚོག ་ཚོགས་སུ་བཞུགས་པ་གསལ་བཏབ་སྟེ། རྣམ་ཀུན་མཆོག་ལྡན་ཞེས་སོགས་ཀྱི་གསོལ་འདེབས་རྒྱུད་
དང་འདྲེས་ངེས་པ་བདུད་རྩི་འབེབས་སྦྱང་གི་དམིགས་པ་དང་བཅས་བྱ། མཐར་ཚོགས་ཞིང་རྣམས་འོད་དུ་ཞུ་
ནས་རྩ་བའི་བླ་མ་ལ་ཐིམ་ཞིང་དེ་ཉིད་རང་གི་སྙིང་གར་ཐིམ་པས་སྐུ་གསུང་ཐུགས་ཀྱི་བྱིན་རླབས་ཐམས་ཅད་
ཞུགས་པར་བསམ། བརྒྱུད་འདེབས་བསྡུས་པ་བྱེད་ཚེ། ཁྱབ་བདག་དང་པོའི་སངས་རྒྱས་འཁོར་ལོའི་
མགོན། ། ཆོས་ཐྱ ཆོས་རྒྱལ་བདུན་དང་རིགས་ལྡན་ཉེར་ལྔ་སོགས། ། དབང་བཤད་མན་ངག་
བརྒྱུད་པའི་བླ་མ་ལ། ། གསོལ་བ་འདེབས་སོ་དངོས་གྲུབ་རྣམ་གཉིས་སྩོལ། ། ཡེ་ཤེས་རང་
སྣང་དཀྱིལ་འཁོར་ཆེན་པོ་རུ། ། བདག་རྒྱུད་སྨིན་མཛད་བཀའ་དྲིན་མཚུངས་མེད་རྗེ། །
རིགས་བརྒྱའི་བྱེད་པོ་རྩ་བའི་བླ་མ་ལ། ། གསོལ་བ་ ། ། དེ་ལྟར་གསོལ་བ་བཏབ་པས་བླ་མ་
323

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
དང་། །
། དཔལ་ལྡན་དུས་ཀྱི་འཁོར་ལོའི་ལྷ་ཚོགས་ཀྱིས། ། རྗེས་སུ་བཟུང་ཞིང་བྱིན་ ན་གྱིས་
བརླབས་པའི་མཐུས། ། རིམ་གཉིས་ལམ་བཟང་མྱུར་དུ་མཐར་ཕྱིན་ཤོག ། དེ་ནས་སྒྲུབ་ཐབས་
འཇམ་དཔལ་དགོངས་རྒྱན་ལྟ་བུའི་སྐད་ཅིག་དཀྲོང་བསྐྱེད་ནས་བཟུང་ཆོ་གའི་གཞུང་ལྟར་སོ་སོའི་
གསལ་བའི་ངང་ནས་བཟླས་པ་ལ་ཐུག་གི་བར་ཉམས་སུ་ལེན་ཞིང་། ཐུན་ཐམས་ཅད་ཀྱི་ཐོག་མ་འདིར་སྲུང་
འཁོར་རྒྱས་པ་བསྒོམ་པའི་ཕྱག་བཞེས་ཡོད་པ་ལྟར་གྲུབ་ན་ཤིན་ཏུ་ལེགས་མོད་ཀྱང་། མ་གྲུབ་ན་ཆོ་གའི་གཞུང་
ལྟར་བདག་ཉིད་རྡོ་རྗེའི་སྐུར་བསྒོམ་ཞིང་མེ་འོད་འཕྲོས་པས་བདུད་བགེགས་བསྲེག་པ་ཙམ་གྱི་སྲུང་འཁོར་བསྡུས་
པའི་མགོར་ཕྲེང་བ་བྱིན་རླབས་བྱེད་ན་ཆོ་ག་རྒྱས་པའི་གཞུང་དུ་འབྱུང་བ་ལྟར
པ་བྱ། བཟླས་པ་ཅི་
འགྲུབ་བྱས་མཐར་ཡིག་བརྒྱ་བརྗོད། ༀ་ཤྲཱི་ཀཱ་ལ་ཙཀྲ་ས་པཱ་རི་ཝ་ར་ཨགྷཾ་པ་ཏྱཾ་པྲོཀྵ་ཎཾ་ཨཉྩ་མ་
གནྡྷ་ནས་ཤཔྟ་པྲ་ཏིཙྪ་ན་མཿ ཞེས་སྔགས་ཙམ་གྱིས་མཆོད་པ་ཕུལ། ནང་མཆོད་བདུད་རྩི་མྱང་
བའི་བར་དང་། མཆོག་སྦྱིན་རྡོ་རྗེ་ཞེས་སོགས་འདུད་ཉི་ཤུའམ། སྟོང་ཉིད་སྙིང་རྗེ་ཞེས་སོགས་ཀྱིས་
བསྟོད། ཉེར་བསྡུ་གཞུང་ལྟར་ལ། གཤེགས་པར་གྱུར། རང་ཉིད་དུས་ཀྱི་འཁོར་ལོ་ཞལ་
གཅིག་ཕྱག་གཉིས་པ་ཡུམ་དང་བཅས་པའི་སྐུར་བཞེངས་པའི་སྤྱི་བོར་ༀ། མགྲིན་པར་ཨཱཿ།
ཐུགས་ཀར་ཧཱུཾ་གིས་མཚན་པར་གྱུར། བསྔོ་སྨོན་རྒྱས་བསྡུས་ཅི་རིགས་བྱས་ཏེ་ཐུན་མཚམས་ལ་འཇུག
ཐུན་ཕྱི་མ་རྣམས་ལ་སྐད་ཅིག་དཀྲོང་བསྐྱེད་དང་བདག་བསྐྱེད་ཀྱི་མཆོད་པ་བྱིན་གྱིས་བརླབས་ཏེ། ཚོགས་ཞིང་
མཆོད་པ་དང་། དངོས་པོ་མེད་པ་ཞེས་པ་ནས་སྟོང་བ་ཉིད་དོ། རང་གི་ལུས་ཀྱི་ཆུའི་ཁམས་ཀྱིས་
ཞེས་པ་ནས་བཟླས་པའི་བར་སྔར་ལྟར་ལ། ཕྲེང་ཆོག་མི་དགོས། ཐུན་ཐ་མ་ལ་བསྟོད་པའི་མཇུག་ཏུ་གཏོར་མ་
རྣམས་ནང་མཆོད་ལྟར་བྱིན་གྱིས་བརླབས། རང་གི་ཐུགས་ཀའི་ཧཱུཾ་གི་འོད་ཟེར་གྱིས་རང་བཞིན་གྱི་
གནས་ནས་བཅོམ་ལྡན་འདས་དུས་ཀྱི་འཁོར་ལོའི་དཀྱིལ་འཁོར་སྲུང་མ་དྲུག་ཅུའི་ཚོགས་
དང་བཅས་པ་སྤྱན་དྲངས་པའི་ལྗགས་རྡོ་རྗེ་རྩེ་གཅིག་པའི་འོད་ཀྱི་སྦུ་གུས་གཏོར་མའི་
བཅུད་དྲངས་ཏེ་གསོལ་བར་གྱུར། ཨོཾ་ཨཱཿཧཱུཾ་ཧོ། དཔལ་ལྡན་དུས་ཀྱི་འཁོར་ལོ་དང་། ། ཁྲོ་
བོའི་རྒྱལ་པོ་རྡོ་རྗེ་ཤུགས། ། སྲུང་མ་དྲུག་ཅུའི་ལྷ་ཚོགས་རྣམས། ། འཁོར་དང་བཅས་ལ་
གཏོར་མ་དྲི། ། ཞེས་པ་ནས། རྡོ་རྗེ་འཆང་གི་བཀའ་བཞིན་མཛོད་སྭཱ་ཧཱ། ཞེས་ལན་གསུམ་བརྗོད་
324

དུས་འཁོར་བསྙེན་ཡིག་སོགས་བསྙེན་ཡིག་གི་སྐོར།
དབུལ། ཨོཾ་སརྦ་ཏ་ཐཱ་ག་ཏ་གནྡྷ་སོགས་ཀྱིས་མཆོད། ༀ་ཤྲཱི་ཀཱ་ལ་ཙཀྲ་ས་པཱ་རི་ཝ་ར་བྷྱཿ་ན་མཿ
སྟོང་ཉིད་སྙིང་རྗེའི་ཞེས་སོགས་ཤོ་ལོ་ཀ་གཅིག་གིས་བསྟོད། དཀྱིལ་འཁོར་གྱི་ལྷ་ཚོགས་
རྣམས་བདག་ཉིད་ལ་ཐིམ། སྲུང་མ་སྡེ་དྲུག་པོ་རྣམས་རང་གི་གསང་གནས་ཀྱི་འཁོར་ལོ་ལ་
སོགས་པ་གནས་དྲུག་པོ་རྣམས་སུ་བཅུག་ཅིང་གནས་དེ་དག་ཏུ་གཤེགས་པར་གྱུར། ཆོས་
སྐྱོང་སྤྱིའི་གཏོར་འབུལ་དང་མཚམས་ཐོའི་ལྷ་ཡང་དམིགས་འོག་ཏུ་བཅུག་སྟེ་གཞི་བདག་གཏོར་མ་འབུལ།
བདག་བསྐྱེད་ཉེར་བསྡུ་བྱས་ལ་སྨོན་ལམ་ཤིས་བརྗོད་རྒྱས་བསྡུས་གང་རིགས་བྱའོ། ། བསྐྱེད་རིམ་གྱི་དམིགས་པ་
ཡིད་ལ་བྱེད་ཚུལ་ཁྲིད་ཡིག་རྣམས་ནས་འབྱུང་བ་ལྟར་རྫོགས་རིམ་ཟབ་མོའི་དགེ་རྩ་སྨིན་བྱེད་དུ་འགྱུར་ངེས་པ་བྱ་
ཞིང་། བཟླས་པའི་སྐབས་སུ། རང་གི་སྙིང་གར་ཟླ་དཀྱིལ་གྱི་དབུས་སུ་༸་ཞེས་པའི་རྣམ་བཅུ་དབང་ལྡན་གྱི་ཡི་གེ་
ལཉྩ་འམ་བོད་ཡིག་གང་རུང་འོད་ཟེར་ལྔ་འཕྲོ་བ། དེའི་མཐར་ཨོཾ་ཨཱཿཧཱུཾ་ཧོ་ཧུཾ་ཕཊ་གྱིས་བསྐོར་བར་དམིགས་ཏེ
སྙིང་བོ་བཟླ་ཞིང་། ཉེ་སྙིང་དང་སྐུ་རྡོ་རྗེའི་སྔགས་ཀྱང་དེའི་མཐར་བཀོད་དེ་བཟླ། སྙིང་གའི་སྔགས་ཕྲེང་ལས་
དབུགས་ཕྱིར་འབྱུང་བ་དང་ལྷན་ཅིག་ཏུ་དཀྱིལ་འཁོར་བའི་ལྷའི་ཚོགས་པ་སྤྲོས་ཏེ་སྣོད་བཅུད་གྱི་མ་དག་པ་
ཐམས་ཅད་སྦྱངས། དུས་ཀྱི་འཁོར་ལོའི་རྟེན་དང་བརྟེན་པའི་དཀྱིལ་འཁོར་དུ་བྱས། སླར་དབུགས་རྔུབ་པ་དང་
ལྷན་ཅིག་ཏུ་སྤྲོས་པའི་ལྷ་ཚོགས་རྣམས་བསྡུས་ཏེ་ཐུགས་ཀའི་ས་བོན་ལ་ཐིམ་པ་དང་། གཞན་ཡང་རྒྱལ་བ་སྲས་
བཅས་ལ་མཆོད་པ་ཕུལ་ཏེ་སྐུ་གསུང་ཐུགས་ཀྱི་བྱིན་རླབས་ལྷ་སྔགས་ཕྱག་མཚན་གྱི་རྣམ་པར་བསྡུས་ཏེ་ཐིམ་པ་
སོགས་ཀྱི་དམིགས་པ་གསལ་བའི་ངང་ནས་བཟླ། འཁོར་གྱི་སྔགས་བཟླ་བའི་སྐབས་སུ་ཡང་སོ་སོའི་ང་རྒྱལ་
བཟུང་སྟེ་སྔགས་ཕྲེང་ལས
སྔགས་ཕྲེང་ལས་འོད་ཟེར་སྤྲོ་བསྡུའི་དམིགས་པ་དང་བཅས་པ་བྱ། རྡོ་རྗེ་སེམས་དཔའ་དང་མི་ ཅེ་བསྐྱོད་པ་
གཙོ་བོ་དང་ངོ་ངེ ང་ངོ་བོ་དབྱེར་མེད་གོ་ས་གཅིག་ཏུ་བཞུགས་པས་དེ་གཉིས་ཀྱི་སྔགས་བཟླ་སྐབས་གཙོ་བོའི
སྔགས་ཕྲེང་དགོད་པ་དང་། ནུས་མ་བཅུའི་ནང་ནས་ཤེས་རབ་དང་ཡེ་ཤེས་ཀྱི་ཕར་ཕྱིན་མ་གཉིས་ཀྱི་སྔགས་ཕྲེང་
སྣ་ཚོགས་ཡུམ་གྱི་ཐུགས་ཀར་འགོད་ལ། ནུས་མ་བརྒྱད་ལས་དང་པོ་བཞི་དུ་བ་མ་སོགས་མཚམས་ཀྱི་ལྷ་མོ་བཞི་
དང་། རྗེས་མ་བཞི་ནག་མོ་འབར་མ་སོགས་ཕྱོགས་ཀྱི་ལྷ་མོ་བཞིའི་སྔགས་ཡིན་པས། དེ་ལྟར་ང་རྒྱལ་འཛིན་ཅིང་
ཟླས་དམིགས་བྱ། ལས་རུང་ཙམ་གྱི་བསྙེན་པ་ལ་གཙོ་བོའི་སྙིང་བོ་འབུམ་ཕྲག་གཅིག ཉེ་སྙིང་དང་སྐུ་རྡོ་རྗེའི་
བཟླས
སྔགས་ལ་གྲངས་ངེས་བཟུང་མེད་པས་ཁྲི་ཕྲག་སོགས་གང་འགྲུབ། ཡུམ་གྱི་སྔགས་ནུས་མ་བཅུའི་སྔགས་ལས་
325

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
ལོགས་སུ་བཟླ་མི་དགོས་པར་གསུངས་ཀྱང་སོ་སོ་ནས་ཁྲི་ཕྲག་རེ་དང་། གཞན་འཁོར་གྱི་སྔགས། ཐམས་ཅད་ཁྲི་
ཕྲག་རེ་བཟླས་རྗེས་གཙོ་བོའི་སྙིང་བོའི་མཇུག་ཏུ་ཨོཾ་ཨཱཿ ར་ར་ར་ལ་ལ་ལ་བཛྲ་ཨ་བེ་ཤ་ཡ་ཧཱུཾ། ཞེས་
བཏགས་པའི་ཡེ་ཤེས་འབེབས་སྔགས་ཁྲི་ཕྲག་གཅིག་བཟླ། དེའི་ཚེ་ལྷ་རྣམས་ཀྱི་ཐུགས་ཀ་ནས་འོད་ཟེར་དམར་པོ་
དཔག་ཏུ་མེད་པ་འཕྲོས་ཕྱོགས་བཅུའི་རྒྱལ་བ་སྲས་བཅས་ཐམས་ཅད་དུས་ཀྱི་འཁོར་ལོའི་ལྷ་ཚོགས་ཀྱི་རྣམ་པར་
སྤྱན་དྲངས་ཏེ་རང་གི་ལུས་ལ་ཆར་ཆེན་པོ་བབས་པ་བཞིན་དུ་ཐིམ་པར་བསམ། གཙོ་འཁོར་ཐམས་ཅད་ཀྱི་
བསྙེན་གྲངས་དུས་གཅིག་ཏུ་རྫོགས་པར་བྱེད་པའམ། གཙོ་བོའི་བསྙེན་གྲངས་རྫོགས་ཀྱི་བར་དུ་འཁོར་རྣམས་ཀྱི་
སྔགས་གསུམ་རེ་ཙམ་བཟླ་ཞིང་། འཁོར་གྱི་སྔགས་གྲངས་གསོག་ཚེ་ཐུན་རེར་གཙོ་བོའི་སྔགས་བརྒྱ་ཙམ་བཟླ་བ་
གང་རིགས་བྱ། དེ་ལྟར་ཆོ་ག་དང་བཟླས་པའི་སྐབས་ཀུན་ཏུ་ཡིད་མ་ཡེངས་པར་སོ་སོའི་སྐབས་ཀྱི་དམིགས་པ་
གསལ་བ་དང་བཅས་གནད་དུ་འགྲོ་ངེས་བྱ་ཞིང་། ཐུན་མཚམས་སུ་ཡང་ལུགས་འདིའི་ཐུན་མོང་མ་ཡིན་པའི་
ཉལ་ལྡང་ཁྲུས་དང་ཁ་ཟས་ཀྱི་རྣལ་འབྱོར་རྣམས་ཀྱང་ཚུལ་དང་མཐུན་པར་ཉམས་སུ་བླངས་ནས་བསྙེན་མཚམས་
ཀྱི་སྤང་བླང་གི་རིམ་པ་བཤད་ཚོད་བཞིན་དུ་གཙང་སང་ངེ་བ་བྱ། བསྙེན་གྲངས་རྫོགས་པར་སོང་ནས་ཚོགས་ཀྱི་
འཁོར་ལོ་འབུལ་ཞིང་ཁ་སྐོང་གི་སྦྱིན་སྲེག་རྒྱས་པའམ། མ་གྲུབ་ན་གསང་བ་སྤྱིའི་སྦྱིན་སྲེག་གི་ཆོ་ག་འོད་ཀྱི་སྙེ་
མ་ལྟར་ཕུལ་ཀྱང་རུང་བས་ལག་ལེན་གཞན་དུ་ཤེས་པར་བྱ་ཞིང་། དཀྱིལ་འཁོར་ཀྱི་ལས་ལ་མ་ཞུགས་པའི་སྔོན་
དུ་གྲུབ་པར་བྱ། གོང་དུ་བཤད་པ་དེ་དག་ཐུགས་དཀྱིལ་ཀྱི་བསྙེན་པ་རྒྱས་པ་བྱེད་པ་ལ་ཡང་ཕལ་ཆེར་ཐུན་མོང་དུ་
ཤེས་པར་བྱ་ལ། སྐུ་གསུང་ཐུགས་ཡོངས་རྫོགས་ཀྱི་བསྙེན་པ་བྱེད་མཁན་དེང་དུས་ཉིན་མོའི་སྐར་མ་ལྟ་བུར་སྣང་
ཞིང་། ཐུགས་དཀྱིལ་གྱི་བསྒྲུབ་ཐབས་རྒྱས་པ་རྒྱལ་དབང་བདུན་པས་མཛད་པ་ལྟ་བུའི་སྟེང་ནས་བསྙེན་པ་བྱེད་
མཁན་ཡོད་ཚེ། ཐུན་དང་པོ་ལ་ཆོ་ག་གཞུང་ལྟར་རྒྱས་པ་དང་། ཐུ